గడువు పొడిగింపునకు ఒప్పుకోని సిబిడిటిన్యూఢిల్లీ: గత సెప్టెంబర్తో ముగిసిన ఆదాయ వెల్లడి పథకం (ఐడిఎస్) కింద పన్నుల బకాయిలు చెల్లించడంలో విఫలమైన నల్లధన స్వాములపై ఏ మాత్రం జాలి చూపకూడదని కేంద్ర ప్రత్యక్ష పన్నుల బోర్డు (సిబిడిటి) నిర్ణయించింది. వీరంతా గతనవంబర్లోగా తమ పన్నుల బకాయిల్లో 25 శాతం తొలి విడతగా ప్రభుత్వానికి చెల్లించాలి. కొంత మంది ఈ విషయంలో విఫలమవడంతో చెల్లింపు గడువు మరింత పొడిగించాలని సిబిడిటికి విజ్ఞప్తులు అందాయి. వీటిని అంగీకరిస్తే.. నిజాయితీగా గడువులోగా పన్ను బకాయిలు చెల్లించిన వ్యక్తులు, వీరి మధ్య వ్య త్యాసం చూపినట్టవుతుందని సిబిడిటి పేర్కొంది. దీంతో ఐడిఎస్ కింద పన్ను బకాయిలు సకాలంలో చెల్లించని వ్యక్తులకు మరిన్ని తిప్పలు తప్పవని భావిస్తున్నారు. గత సెప్టెంబర్లో ఈ పథకం ముగిసింది. ఈ పథకం కింద తమ నల్ల ధనం వివరాలు వెల్లడించిన పెద్దలు అందులో 45 శాతం మొత్తాన్ని మూడు విడతల్లో ప్రభుత్వానికి పన్నుగా చెల్లించాలి. ఇందులో 25 శాతాన్ని గత ఏడాది నవంబర్లోపు మరో 25 శాతం పన్ను బకాయిలను ఈ ఏడాది మార్చిలోపు, మిగతా 50 శాతాన్ని ఈ ఏడాది సెప్టెంబర్ లోపు ప్రభుత్వానికి చెల్లించాలి.
gaduvu podigimpunaku oppukoni cibiditinudilly: gatha septembertho mugisina aadaaya velladi pathakam (idc) kinda pannula bakaayilu chellinchadamlo viphalamaina nalladhana swaamulapai e maatram jaali chuupakuudadani kendra pratyaksha pannula bordu (sibiditi) nirnayinchindi. veerantaa gtanavambarloga tama pannula bakaayillo 25 saatam toli vidatagaa prabhutvaaniki chellinchaali. kontha mandi ee vishayamlo viphalamavadamtho chellimpu gaduvu marinta podiginchaalani sibiditiki vignaptulu andaayi. veetini angeekariste.. nijaayitiigaa gaduvulogaa pannu bakaayilu chellinchina vyaktulu, veeri madhya vya tyaasam choopinattavutundani sibiditi perkondi. deentho idc kinda pannu bakaayilu sakaalamlo chellinchani vyaktulaku marinni tippalu tappavani bhaavistunnaaru. gatha septemberlo ee pathakam mugisindi. ee pathakam kinda tama nalla dhanam vivaraalu velladinchina peddalu andulo 45 saatam mottaanni moodu vidatallo prabhutvaaniki pannugaa chellinchaali. indulo 25 saataanni gatha edaadi navambarlopu maro 25 saatam pannu bakaayilanu ee edaadi maarchilopu, migata 50 saataanni ee edaadi september lopu prabhutvaaniki chellinchaali.